burgasdotpro/wikipedia huggingface dataset:
Evanjelický kostol (Štítnik)

Evanjelický kostol v Štítniku je gotický kostol, ktorý bol vyhlásený za národnú kultúrnu pamiatku dňa 24. apríla 1970. Ide o pôvodne trojloďovú baziliku zo 14. a 15. storočia s krásnymi hviezdicovými a sieťovými klenbami. Kostol má mohutnú vežu a tvorí tak výraznú dominantu celej štítnickej doliny.
História.
Prvá písomná zmienka o kostole pochádza z roku 1355, kedy sa spomínajú aj farár a fara. Pôvodne katolícky kostol zasvätený Panne Márii, slúži od obdobia reformácie v polovici 16. storočia evanjelickej cirkvi.
Stavba.
Súčasnú podobu kostol dostal po niekoľkých stavebných úpravách. Najstaršou časťou kostola je terajšia sakristia, na mieste ktorej stál prvý pôvodný jednoloďový kostol pravdepodobne z 13. storočia. Chrám je trojloďový – najvyššia časť kostola je terajšia sakristia z 2. tretiny 14. storočia. Pri pokračovaní stavby v roku 1460 predĺžili južnú a hlavnú loď, ktoré zakončili polygonálnymi uzávermi. Severnú loď už počas ďalších prestavieb nikdy nedokončili. Stredoveká stavba evanjelického kostola je v súčasnosti pozoruhodná najmä neskorogotickou architektúrou. Najväčším zásahom do stavby je mohutná veža, postavená na západnej strane kostola a zaklenutá v prízemí neskorogotickou rotujúcou klenbou s pretínajúcimi sa rebrami. V roku 1740 vežu ešte zvýšili drevenou nadstavbou a typicky barokovo tvarovanou drevenou strechou. Začiatkom 16. storočia vznikol malý kamenný organový chór so starým neskorogotickým organom, vloženým do renesančnej skrine. Chór spolu s organom patrí medzi najzaujímavejšie pamiatky tohto druhu
Výzdoba.
Na stenách je viac ako nástenných (secco i fresco) malieb, ktoré znázorňujú rôzne, prevažne náboženské námety. Sú zachované miestami vo dvoch a výnimočne až v troch vrstvách. Najstaršie maľby, ktoré pochádzajú z poslednej tretiny 14. storočia, sú vytvorené podľa talianskych predlôh. Mladšie, z poslednej tretiny 15. a začiatku 16. storočia, vznikli pod vplyvom nemecko-českého maliarstva a predstavujú rôzne v tom čase obľúbené náboženské cykly, postavy apoštolov, svätcov, ale nájdeme tam aj maľby znázorňujúce pracovné úkony a vtedajšie pracovné nástroje. Evanjelici, ktorým kostol slúžil od polovice 16. storočia, nástenné maľby zabielili. Opätovne ich odkryli až v rokoch 1908/1909 Štefan Groh a Kornel Divald. V kostole sa nachádza aj 14 renesančno-barokových a ranobarokových drevených epitafov – mortuárií, mnoho diel umeleckých remesiel, napríklad zbierka výšiviek a kalichov.
Užitočné informácie.
Viac informácií na stránke: www.ecavstitnik.webnode.sk
Panamerické majstrovstvá v cyklokrose 2014

Panamerické majstrovstvá v cyklokrose 2014 boli prvé majstrovstvá amerického kontinentu v cyklokrose, konané 2. novembra v americkom Cincinnati. Súťažilo sa v dvoch mužských a dvoch ženských kategóriach. Podobne ako na Majstrovstvách Európy, aj na panamerickom šampionáte v kategórii dospelých Elite súťažili iba ženy. Zvláštnosťou bol štart dvoch pretekárov pod vlajkami európskych štátov: Yannick Eckmann (Nemecko) a Luke Mullis (Spojené kráľovstvo)
Účasť podľa kategórii.
Na majstrovstvách štartovalo 99 pretekárov, z toho 55 mužov a 44 žien. Drvivá väčšina štartujúcich v počte 92 bola z USA: 51 mužov a 41 žien.
Medailové umiestenia.
Z dvanástich medailí jedenásť získali domáci pretekári a pretekárky. Jedinou neamerickou medailistkou bola Kanaďanka Maghalie Rochetteová, ktorá za sebou v cieli nechala všetkých desať amerických súperiek.
Debian GNU/kFreeBSD

Debian GNU / kFreeBSD je distribúcia GNU operačného systému Debian, využívajúce jadro FreeBSD. Písmeno "k" v názve je skratkou anglického výrazu "kernel of" („jadro z“), ktorá odkazuje na skutočnosť, že z operačného systému FreeBSD je používané len jeho jadro.
Debian GNU/kFreeBSD bol prvýkrát dostupný vo verzii Debian 6.0 (s kódovým označením "Squeeze") a od verzie 7.0 ("Wheezy") je oficiálnym portom Debianu.
Podľa štatistík projektu Debian bolo v novembri 2014 v prevádzke minimálne 125 inštalácií Debian GNU/kFreeBSD. Avšak tieto dáta sú poskytované iba užívateľmi, ktorí sa ich rozhodli dobrovoľne poskytnúť.
K júlu 2023 bol vývoj Debianu GNU/kFreeBSD oficiálne ukončený kvôli nedostatku dobrovoľníkov a záujmu.
Hádzaná na Stredoamerických a karibských hrách 2014

Hádzaná na Stredoamerických a karibských hrách 2014 bol hádzanársky turnaj v rámci multišportového podujatia Stredoamerických a karibských hier 2014. Konal sa v meste Veracruz, v rovnomennom štáte v Mexiku od 15.26. novembra 2014, za účasti 8 mužských a 8 ženských tímov. Organizuje ho Stredoamericko-karibská hádzanárska konfederácia (CCCB). Hádzanársky turnaj sa na hrách organizuje od roku 1993 a toto bolo jeho 5. vydanie. Zápasy sa odohrali v aréne Unidad Deportiva Carlos Serdán Arechavaleta a kapacitou 500 divákov. Svoj prvý titul v kategórii mužov získalo po finálovom víťazstve nad . V kategórii žien tretíkrát v histórii zvíťazila , ktorá vo finále zvíťazila nad .
Turnaj bol zároveň jedným z kvalifikačných podujatí na hádzanársky turnaj Panamerických hier 2015, ktoré bude hostiť Toronto. Z oboch kategórií sa kvalifikovali 4 najlepšie družstvá.
Kvalifikácia.
Kvalifikačný kľúč:
Hrušín

Hrušín je prírodná pamiatka ev. č. 1871 neďaleko obce Ochoz u Tišnova v okrese Brno-venkov. Oblasť spravuje AOPK ČR.
Ochrana.
Predmetom ochrany je prirodzené spoločenstvo lipových javorín s hojným výskytom snežienky, ukážka periglaciálneho reliéfu.
Kurz sebaovládania

Kurz sebaovládania () môže byť:
Uprising (singel)

„Uprising“ je skladba anglickej rockovej skupiny Muse, z ich piateho štúdiového albumu "The Resistance". Napísal ju frontman Matthew Bellamy a vydaná bola ako prvý singel z albumu dňa 7. septembra 2009. Počas sedemnástich po sebe idúcich týždňov sa skladba udržala na 1. mieste v americkom rebríčku Alternative Songs, a stala sa tak najúspešnejšou skladbou skupiny v USA. Mix hudby urobil Mike 'Spike' Stent.
Americká avantgardná metalová skupina Iwrestledabearonce vytvorila coververziu tejto skladby.
Kompozícia.
Skladbe je pripisovaný čiastočný vplyv hitu „Call Me“ od skupiny Blondie. Je to predovšetkým pre jej basovú linku a príležitostnými riffmi sólovej gitary. Na druhej strane existujú argumenty o tom, že kompozícia nahrávky „Uprising“ má viac spoločného s piesňu „Children of the Grave“ od skupiny Black Sabbath, z ktorej pôvodne vychádzala skladba „Call Me“ od Blondie. V periodikách sú od mnohých žurnalistov zmienky o tom, že „Uprising“ je podobná úvodnej hudbe seriálu "Doctor Who", ale aj o tom, že vychádza z hitu „Doctorin' the Tardis“, ktorý v roku 1988 nahrala skupina KLF.
Basketbal na Stredoamerických a karibských hrách 2014

Basketbal na Stredoamerických a karibských hrách 2014 bol basketbalový turnaj v rámci multišportového podujatia Stredoamerických a karibských hier 2014. Konal v meste Veracruz, v rovnomennom štáte v Mexiku od 19.28. novembra 2014, za účasti 7 mužských a 8 ženských tímov. Basketbalový turnaj sa na hrách organizuje od roku 1926, riadi ho Stredoamericko-karibská basketbalová konfederácia (CONCECABA) a toto bolo už jeho 22. vydanie. Zápasy sa hrali v aréne Auditorio Benito Juárez s kapacitou 3 500 divákov, v ktorej hráva prvoligový basketbalový klub Halcones Rojos Veracruz. V kategórii žien zvíťazila desiatykrát , keď vo finále vyhrala nad . V mužskej kategórii po 12 rokoch získala ďalší titul , ktorá vo finále zvíťazila nad .
Kvalifikácia.
Kvalifikačný kľúč:
Pozn: Číslo udáva umiestnenie vo svetovom rebríčku FIBA k septembru 2014.
Pozn: Číslo udáva umiestnenie vo svetovom rebríčku FIBA k októbru 2014.
Gorgasos (mytológia)

Gorgasos ("Gorgasos") je v gréckej mytológii syn lekára Machaóna a jeho manželky Antikleie.
Gorgasos pochádzal zo slávnej lekárskej rodiny. Jeho otec Machaón bol synom Asklépia, uctievaného ako boha lekárstva. Matka Antikleia, dcéra messénskeho kráľa Diokla, bola potomkom Faria, syna boha Herma a Danaovej dcéry Fylodameie, zakladateľa messénskeho mesta Farai.
Antický cestovateľ Pausanias, ktorý v druhom storočí precestoval Grécko, sa pri návšteve Fár od miestnych obyvateľov dopočul, že Antikleia okrem Gorgasa priviedla na svet aj syna Nikomacha. Podľa povestí z Fár sa bratia Gorgasos a Nikomachos zdržiavali stále vo Fárach a im potom umierajúci Diokles odovzdal vládu. Bratia si aj po smrti, ešte aj za čias Pausania zachovali schopnosť liečiť chorých i ranených a preto im ľudia do chrámu, ktorý dal vybudovať Glaukov syn Isthmios, prinášali z vďačnosti obetné dary.
Adobe Dreamweaver

Adobe Dreamweaver je program pre tvorbu web stránok. Keď sa živíte tvorbou web stránok na zákazku alebo plánujete vytvoriť webové stránky pre svoju vlastnú potrebu, Dreamweaver vám ponuka všetky nástroje a možnosti potrebne pre dosiahnutie profesionálneho webu.
Software podporuje HTML, HTML5, XHTML, CSS a mnoho ďalšieho. Je dostupný na operačných systémoch: Microsoft a OS X.
Dreamweaver bol vyvíjaný od verzie 1.0 spoločnosťou Macromedia a následne v roku 2005 bola prevzatá spoločnosťou Adobe Systems, ktorá ho vyvíja od verzie 9.0 (CS3) až do dnešnej aktuálnej verzie Creative Cloud (CC 2014.1)
Funkcie.
Editor HTML CSS.
Editor je možné používať v troch módoch:
Pre úpravu CSS možno použiť nástroj Code Inspector, ktorý vie zobraziť vlastností HTML, prípadne navigovať na kód, ktorý patrí príslušnému elementu.
Podpora PhoneGap, Adobe Photoshop a Flash.
V najnovšej verzii CC podporuje Adobe Dreamweaver tiež Framework PhoneGap – Android a IOS. A tiež umožňuje umiestňovať do HTML kódu. Dokumenty priamo PSD súbory z Adobe Photoshop alebo FLV súbory z Adobe Flash
Synchronizácia a správa webu.
Pomocou nástroja Mange sites možno jednoducho aktualizovať a synchronizovať obsah servera priamo z prostredia Dreamweaver.
Integrácia s Business Catalyst + Subversion.
Umožní priamo z prehliadača editovať obsah webu pomocou cloudovej aplikácie Business Catalyst od Adobe. Dreamweaver podporuje použitie nástroja Subversion.
Zvýrazňovanie syntaxe.
Od verzie 6 podporuje Dreamweaver zvýrazňovanie syntaxe pre tieto jazyky:
Ďalej je možné pridať vlastné moduly pre zvýraznenie ďalších jazykov.
Lokalizácie.
Adobe Dreamweaver má podporu jazykov medzi tie najznámejšie patria: čeština, angličtina, francúzština, nemčina, poľština, ruština atď.
Volejbal na Stredoamerických a karibských hrách 2014

Volejbal na Stredoamerických a karibských hrách 2014 bol volejbalový turnaj v rámci multišportového podujatia Stredoamerických a karibských hier 2014. Konal sa v meste Córdoba, v šáte Veracruz, v Mexiku od 15.30. novembra 2014, za účasti 8 mužských a 8 ženských tímov. Volejbalový turnaj sa na hrách organizuje od roku 1930 a toto bolo už jeho 21. vydanie. Zápasy sa odohrali v aréne Arena Córdoba s kapacitou 3 500 divákov. V kategórii žien zvíťazila šiestykrát v histórii (z toho štvrtýkrát v rade) , ktorá vo finále zdolala . V mužskej kategórii získala titul rovnako , keď vo finálovom zápase vyhrala nad .
Kvalifikácia.
Kvalifikačný kľúč:
Pozn: Číslo udáva umiestnenie vo svetovom rebríčku FIVB k júlu 2014.
Pozn: Číslo udáva umiestnenie vo svetovom rebríčku FIVB k augustu 2014.
Rimavská kotlina

Rimavská kotlina je geomorfologický podcelok Juhoslovenskej kotliny.
Polohopis.
Zaberá jej východnú časť a ohraničujú ju zo severu Revúcka vrchovina s podcelkami Železnícke predhorie a Cinobanské predhorie, západným smerom pokračuje Juhoslovenská kotlina podcelkom Lučenská kotlina. Južným smerom leží Cerová vrchovina s podcelkami Bučenská, Hajnáčska a Petrovská vrchovina. Na juhovýchode leží Gemerská pahorkatina (podcelok Bodvianskej pahorkatiny) a východným susedom je Slovenský kras a jeho podcelky Silická planina, Plešivská planina, Koniarska planina a Jelšavský kras. 
Rozprestiera sa tak v povodí stredného a dolného toku riek Slaná, Blh a Rimava. Má pahorkatinný charakter a budujú ju piesčité sliene a vápnité piesky a íly. Klimaticky leží v teplej oblasti s mierne suchým charakterom a studenou zimou, s priemernými teplotami v júli okolo 19 - 20 °C a v januári okolo -3 - -4 °C. Priemerne v oblasti za rok spadne okolo 600 mm zrážok.
Sídla v Rimavskej kotline.
Rimavská kotlina patrí medzi stredne husto zaľudnené územia a ležia tu mestá Rimavská Sobota a Tornaľa, z významnejších sídiel napríklad Hrachovo, Jesenské, Rimavská Seč, Lenartovce, Veľký Blh a Plešivec.
Doprava.
Územím vedie dôležitá dopravná spojnica stredného a východného Slovenska, dnes medzinárodná cesta E 58, vedúca po ceste I/16. Spája Zvolen a Lučenec s Rimavskou Sobotou, Tornaľou a Rožňavou. Nezastupiteľnú úlohu zohráva železničná trať Zvolen – Košice, ktorá je súčasťou južného prepojenia Západného a východného Slovenska. V Jesenskom sa pripája trať do Brezna a v Lenartovciach trať do Miškovca.
Ipeľská kotlina

Ipeľská kotlina je geomorfologický podcelok Juhoslovenskej kotliny.
Polohopis.
Zaberá jej západnú časť a z juhu ju vymedzuje slovensko-maďarská hranica. Severne leží Krupinská planina s podcelkami Bzovícka pahorkatina a Modrokamenské úboče, na severovýchode nadväzujú Ostrôžky. Východným smerom pokračuje Juhoslovenská kotlina podcelkom Lučenská kotlina.
Rozprestiera sa v povodí stredného Ipľa a dolného toku rieky Krtíš, ako aj ich prítokov. Je erózno-tektonického pôvodu a budujú ju miocénne sedimenty. Na tektonické zlomy sa viažu viaceré minerálne pramene, napr. vo Vinici, v Želovciach, Sklabinej, Bušinciach i Pôtri. Kotlinu tvorí pomerne široká niva Ipľa, prechádzajúca do mierne zvlnenej pahorkatiny. Dlhá je okolo 50 a široká max. .
Sídla v Ipeľskej kotline.
Ipeľská kotlina patrí medzi stredne husto zaľudnené územia a ležia tu mestá Veľký Krtíš a Šahy, z významnejších sídiel napríklad Vinica, Želovce, Dolná Strehová, Čebovce, Sklabiná a Nenince.
Doprava.
Územie Ipeľskej kotliny patrí medzi dopravne menej využívané oblasti. Západným okrajom vedie mestom Šahy dôležitá severojužná dopravná spojnica, dnes medzinárodná cesta E 77, vedúca po ceste I/66. Spája Budapešť cez Šahy a Zvolen s Krakovom. Z regionálnych ciest je významná cesta I/75, ktorá prechádza severným okrajom kotliny cez Veľký Krtíš k Lučencu a najmä cesta II/527, ktorá vedie od Veľkého Krtíša cez Slovenské Ďarmoty (s odbočkou do Maďarska) až do Šiah. Železničná doprava sa kotline na území Slovenska prakticky vyhýba, nakoľko železničná trať Zvolen – Čata vedie zo Šiah severným smerom a trať do Veľkého Krtíša sa po zastavení ťažby uhlia a z dôvodu nevyťaženosti osobnej dopravy, nevyužíva.
Úrad pre dohľad nad zdravotnou starostlivosťou

Úrad pre dohľad nad zdravotnou starostlivosťou (ÚDZS) vykonáva dohľad nad zdravotnou starostlivosťou vo viacerých odvetviach: verejné zdravotné poistenie, poskytovanie zdravotnej starostlivosti a poskytovanie ošetrovateľskej starostlivosti. Úrad tiež vykonáva toxikologické vyšetrenia a pitvy. Predsedom úradu je od 7. februára 2024 Michal Palkovič.
Činnosť úradu.
V roku 2010 úrad zaznamenal 1466 podnetov. „Prevládala v nich najmä nespokojnosť s postupom pri liečbe, neetický prístup zdravotníckeho pracovníka k pacientovi, stanovenie nesprávnej diagnózy a poplatky.“ Úrad zároveň nerieši výklady zákonov, etiku lekárov, lekárenské služby, platby za zdravotnícke služby a ďalšiu agendu. V roku 2014 mal úrad podľa rozpočtu príjmy 37,882 mil € a výdavky 18,380 mil €.
Dozor nad zdravotnou a ošetrovateľskou starostlivosťou.
Úrad je oprávnený poskytovateľovi uložiť nápravu, pokutu alebo zákaz vykonávania činnosti až do doby jedného roku. V oblasti zdravotnej starostlivosti je styčným orgánom pre krajiny Európskej únie a EHS.
Dozor nad zdravotnými poisťovňami.
Svoju činnosť vykonáva na základe zákona č. 580/2004 Z. z. o zdravotnom poistení a zákona č. 581/2004 Z. z. o zdravotných poisťovniach a dohľade nad zdravotnou starostlivosťou. Úrad preveruje uzatváranie poistných zmlúv, zmenu poisťovne, porušenie oznamovacej povinnosti a iné podnety. Úrad tiež prerozdeľuje poistné a vedie register poistených. 
Orgány úradu.
Orgány úradu sú definované zákonom č. 581/2004 Z.z. .
Predseda úradu.
Predseda úradu je štatutárnym a výkonným orgánom úradom. Predsedu úradu vymenúva vláda na návrh ministra zdravotníctva na päťročné obdobie.
Správna rada.
Členov správnej rady vymenúva vláda na návrh ministra zdravotníctva na päťročné obdobie.
Dozorná rada.
Dozorná rada je kontrolný orgán úradu. Členov dozornej rady volí a odvoláva Národná rada SR na návrh vlády.
Železničná trať Přelouč – Prachovice

Železničná trať Přelouč – Heřmanův Městec – Prachovice (v cestovnom poriadku pre cestujúcich uvedená v tabuľke označenej 015) je jednokoľajová regionálna dráha.
Dejiny.
List povolenia Františka Jozefa Prvého z 21. augusta 1881 daný ku stavbe a užívaniu miestnych železníc z Přelouče do Heřmanova Městce s odvetviami do Vápenného Podola a Prachovic požičiaval koncesiu priv. rakúskej železnici štátnej. Spoločnosť jest povinná stavbu železníc do konca roka 1882 dovŕšiť, všeobecnú jazdu po nich uvaliť a po všetok čas koncesie neprerušene po nich jazdiť.
Dráhu vlastnila "Rakúska spoločnosť štátne dráhy" od októbra 1882 až do svojho zoštátnenia 1. januára 1908.
Odbočka z Tasovic do Vápenného Podola bola zrušená v roku 1978.
Ešte v Úradnom povolení prevádzkovania dráhy datovanom 29. mája 2008 je dráha uvedená ako súčasť celoštátnej dráhy, neskôr bola na návrh prevádzkovateľa zmenená na dráhu regionálnu.
V roku 1900 boli podľa vtedajšieho cestovného poriadku v prevádzke tieto stanice:
Přelouč, Valy odbočka, Valy, Choltice, Heřmanův Městec, Kostelec-Vydžice, Vápenný Podol
Prevádzka na trati.
Do trati sú zaústené vlečky Cementárne Prachovice a Správy štátnych hmotných rezerv a je tu pomerne silná nákladná doprava.
V roku 2010 došlo v súvislosti so zrušením osobných vlakov na trati z Heřmanova Městce do Chrudimi tiež k razantnému obmedzeniu spojov medzi Heřmanovým Městcem a Prachovicami. V roku 2011 Pardubický kraj v rámci tzv. Optimalizácie dopravy po rokovaní s obcami rozhodol o zastavení osobnej dopravy v tomto úseku a o jej nahradení autobusmi, ktoré majú zachádzať až do Třemošnice. OREDO potom skutočne pre obdobie cestovného poriadku 2012 (od 11. decembra 2011) osobnú dopravu v záväzku verejnej služby v úseku Heřmanův Městec-Prachovice neobjednalo. Od nového cestovného poriadku z decembra 2013 je obnovená prevádzka až do Prachovic, kam zachádza osobný vlak trikrát denne.
With Arms Wide Open

„With Arms Wide Open“ je power balada americkej rockovej skupiny Creed z ich albumu "Human Clay". Scott Stapp napísal text piesne, keď z prekvapením zistil, že bude otcom. V júli 2000 sa skladba dostala na štyri týždne na 1. miesto v rebríčku Hot Mainstream Rock Tracks. Dňa 11. novembra dosiahla 1. miesto v rebríčku Billboard Hot 100. Vo februári 2001 vyhrali Scott Stapp a Mark Tremonti cenu Grammy v kategórii Best Rock Song. Skladba bola tiež nominovaná v kategórii Best Rock Vocal Performance by a Duo or Group.
Zoznam skladieb.
USA Singel (18004-2)
EU Maxi Singel (670695 2)
Austrália &amp; Nový Zéland Maxi Singel (670739 2)
Cantus firmus

Cantus firmus je pevný vopred daný hlas, je to základná melódia v kontrapunktických skladbách. Býva komponovaný ako prvý a východiskový. Pravidlá kompozície sú mimoriadne prísne. Cantom firmom vo viachlasných omšiach sú často melódie gregoriánskeho chorálu (ten je sám o sebe jednohlasný).
Ciaccona

Ciaccona // (špan.: chacona //; vo franc., angl. a nem. hudob. literatúre: chaconne //), je druh hudobnej formy. Pôvodne išlo o charakteristický tanec zo Španielska, či Latinskej Ameriky 16. storočia..
Pôvod.
Pôvodne tanec skôr živého a žartovného charakteru v trojdobom takte vystavaný na ostinátnom base, získal neskôr na francúzskom dvore prísnejší obrys a na začiatku 17. storočia sa objavuje v balete, opere a inštrumentálnych suitách..
Neskôr sa výraz vzťahoval na akúkoľvek skladbu v miernom ¾ tempe, ktorá sa rozvíjala do niekoľkých variácií nad basovou linkou.
V 17. storočí sa môžeme stretnúť s niekoľkými skôr výnimočnými prípadmi ciaccon u Claudia Monteverdiho ("Zefiro torna") a Heinricha Schütza ("Es steh Gott auf", tretia časť).
Bas charakterizujúci ciacconu podlieha pravidlu: pohybuje sa od toniky k dominante vzostupným či zostupným pohybom, chromaticky alebo diatonicky. Môže byť tiež skrytý, ak umožňuje harmónia vo vrchných hlasoch vnímať jeho prítomnosť.
Passacaglia.
Ciaccona 17. storočia, ako ju nachádzame vo Frescobaldiho modeli, je spravidla v durovej tónine, zatiaľ čo passacaglia je obvykle v moll. Vo francúzskej praxi 18. storočia, sa passacaglia viac opiera o melodické basso ostinato, zatiaľ čo ciaccona, "v talianskej praxi na konci 17. storočia, je v mnohých ohľadoch vedená voľnejšie".
Prievidzská kotlina

Prievidzská kotlina je geomorfologický podcelok Hornonitrianskej kotliny na strednom Slovensku. 
Vymedzenie.
Nachádza sa v jej centrálnej časti, v povodí rieky Nitra a Handlovka v okrese Prievidza. Susedí s Lúčanskou Fatrou na severe, na severovýchode s pohorím Žiar a jeho podcelkami Vyšehrad a Horeňovo, východne nadväzuje Handlovská kotlina a južnejšie položený Vysoký Vtáčnik, podcelok Vtáčnika. Južným smerom pokračuje kotlina málo zvlneným územím Oslianskej kotliny, juhozápadne nadväzuje Rudnianska kotlina a západnej časti vystupuje Malá Magura a Zliechovská hornatina (oba podcelky Strážovských vrchov).
Sídla v Prievidzskej kotline.
Prievidzská kotlina patrí medzi husto zaľudnené územia a ležia tu mestá Prievidza, Nováky a Bojnice, z významnejších obcí potom Nitrianske Pravno, Nedožery-Brezany, Sebedražie, Lehota pod Vtáčnikom a Kanianka.
Doprava.
Územím viedli od praveku dôležité dopravné spojnice Ponitria s Pohroním a Turcom. Medzi kľúčové komunikácie patrí medzinárodná cesta E 572, vedúca po ceste I/9 spájajúca Trenčín, Prievidzu a Zvolen. Nadregionálny význam má aj cesta I/64, ktorá lemuje rieku Nitru severojužným smerom a spája Nitru, Nováky a Prievidzu so Žilinou a po ceste II/519 aj s Martinom. 
Dôležitú úlohu pre priemysel i osobnú prepravu zohráva železničná doprava. Na hlavnú trať z Nových Zámkov nadväzujú v prievidzskej stanici trate do Hornej Štubne a Nitrianskeho Pravna.
Lower Lough Erne

Lower Lough Erne je jazero na západe tradičného grófstva Fermanagh v Severnom Írsku v Spojenom kráľovstve. Má rozlohu . Leží v nadmorskej výške a dosahuje hĺbku 69 metrov. Je to najhlbšie jazero na ostrove Írsko.
Ostrovy.
Na jazere leží veľa malých ostrovov a polostrovov, ktoré nesú pomenovanie ostrov, kvôli veľmi členitému pobrežiu. Najväčšie ostrovy sú Boa, Cleenishmeen, Crevinishaughy, Cruninish, Devenish Island, Ely, Horse, Inish Doney, Inish Fovar, Inish Lougher, Inish More, Inishmacsaint, Inishmakill, Lusty Beg, Lusty More, White.
Vodný režim.
Cez jazero preteká rieka Erne, priteká z jazera Upper Lough Erne a odteká na západ, kde ústi do Donegalského zálivu Atlantického oceánu. Brehy sú vyvýšené, pokryté lesmi.
Využitie.
Na jazere je rozvinutá lodná doprava. Jazero je súčasťou vodnej cesty po rieke Erne. Oblasť je známa pre rekreačný rybolov. Na juhovýchodnom brehu leží mesto Enniskillen.
Rudnianska kotlina

Rudnianska kotlina je geomorfologický podcelok Hornonitrianskej kotliny na strednom Slovensku. Nachádza sa v povodí riečky Nitrica v západnej časti okresu Prievidza a čiastočne aj Partizánske. 
Vymedzenie.
Kotlinu obklopujú z veľkej časti Strážovské vrchy, konkrétne zo západu podcelok Nitrické vrchy, zo severu Zliechovská hornatina a z východu Malá Magura. Juhovýchodne a južne nadväzujú podcelky Hornonitrianskej kotliny Prievidzská a Oslianska kotlina.
Sídla v Rudnianskej kotline.
Rudnianska kotlina patrí medzi stredne husto zaľudnené územia a ležia tu obce Valaská Belá, Liešťany, Nitrianske Rudno, Diviacka Nová Ves, Diviaky nad Nitricou, Nitrianske Sučany, Nitrica, Dolné Vestenice a ďalšie. V južnej časti sa našlo niekoľko archeologických nálezísk, ktoré potvrdzujú osídlenie od doby bronzovej.
Doprava.
Južnou časťou kotliny vedie dôležitá dopravná spojnica Hornej Nitry a Považia, v ktorej trase v súčasnosti vedie medzinárodná cesta E 572, vedúca po ceste I/9. Spája Trenčín a Prievidzu a pri Nitrianskych Sučanoch na ňu nadväzuje cesta II. triedy na Nitrianske Rudno a Ilavu.
Autodesk 3ds Max

Autodesk 3ds Max, predtým 3D Studio Max je profesionálny 3D počítačový grafický program pre tvorbu 3D animácii, modelov, hier a obrázkov.
Charakteristika.
3D grafika zažíva v posledných desaťročiach búrlivý rozvoj. Stvárnenie virtuálnych svetov sa stáva čím ďalej tým viac reálne a stierajú sa hranica medzi virtualitou a realitou. S príchodom každej novej verzia grafických aplikácií sa objavuje široké spektrum nových funkcií, ktoré uľahčujú a urýchľujú tvorbu 3D predstáv v každodennej produkcii.
Program Autodesk 3ds Max (predtým "3D Studio MAX" a "3D Studio") je svetovo najrozšírenejším animačným a vizualizačným programom. Je určený pre tvorbu vizuálnych efektov, animáciu postáv a tvorbu počítačových hier; jeho verzia 3ds Max Design potom pre architektonické a dizajnérske vizualizácie a animácie. Ponúka interaktívne prostredie, rýchly rendering. Plne prispôsobiteľná a otvorená architektúra poskytuje tvorivú slobodu. Pre 3ds Max je k dispozícii rozsiahla knižnica doplnkových plug-inov ďalších vývojárov.
Celosvetovo bolo len do roku 2006 predaných cez 300 000 licencií a viac než 50% všetkých animačných pracovísk je vybavených práve programom 3ds Max.
Určenie.
Program 3ds Max je určený predovšetkým pre dizajnérov, architektov, nábytkárov, vývojárov počítačových hier, filmový priemysel, simulácie, súdne rekonštrukcie, medicínu, webmasterov, apod. Umožňuje flexibilnú animáciu postáv, množstvo deformačných efektov, podrobnú tvorbu VRML svetov. Vďaka strategickému partnerstvu Autodesku s Microsoftom poskytuje 3ds Max animačné nástroje pre hernú konzolu Xbox.
Systémové požiadavky.
Autodesk 3ds Max (64-bitová) aplikácia je optimalizovaná pre Windows 7/8, plne podporuje multithreading, OpenGL a DirectX a 3D funkcie procesorov Pentium-4 / Athlon. Pre rendering je využívané jadro Mental Ray. Sú podporované rendering farmy.
Do programu je zabudovaná podpora viacjadrových procesorov a viac-procesorových systémov.
Hardvérové požiadavky 3ds max 2014:
Doplnky.
K 3DS Max Spoločnosť CAD Studio ponúka radu doplnkov - efekty, knižnice modelov a plug-in modulov, animačné radiče. Ďalšie pluginy umožňujú pridať do prostredia rôzne efekty, editačné funkcie, exportné a importné filtre, a pod.
Zaujímavé pluginy typu "Painter" umožňujú pracovať s rastrovými obrázkami (textúry ...) priamo v prostredí 3ds max. Existujú stovky ďalších freeware, shareware i komerčných plug-in modulov.
TJ Rovinka

TJ Rovinka je slovenský futbalový klub sídliaci v Rovinke. V súčasnosti v sezóne 2023/2024 hrá v 4. lige Bratislava.
Čou-kchou-tien

Čou-kchou-tien (čínsky: 周口店) je dedina ležiaca v Severočínskej nížine juhozápadne od centra Pekingu v pekinskom obvode Fang-šan. V jej okolí sa nachádza rozsiahly jaskynný systém v ktorom boli nájdené pozostatky prehistorického pekinského človeka i človeka Homo sapiens. Vďaka tomu boli jaskyne v roku 1987 zapísané na zoznam svetového dedičstva UNESCO.
Jedna z jaskýň, obzvlášť rozľahlá, predtým dosahovala rozlohy porovnateľnej s futbalovým ihriskom (150 x 45 metrov, v najvyššom bode výšku ). Na severovýchode mala malý vchod. Zhruba pred 400 000 rokmi ju osídlil predchodca človeka, tzv. "Pekinský človek" (Homo erectus pekinensis) a žil v nej bez prerušenia 200 000 rokov až do doby, než jaskyňu takmer úplne zaplnili odpadkami.
Okolie dediny, známej náleziskom "dračích kostí", navštívil švédsky geológ a archeológ Johan Gunnar Andersson, vtedajší poradca banskej rady čínskej vlády, ktorý tu v rokoch 1918 – 1921 najprv sám, neskôr s Rakúšanom Ottom Zdanskym a Američanom Walterom Grangerom vykonával archeologický prieskum.
Jeden zub z tejto lokality identifikoval ako zub primitívneho predchodcu človeka profesor Davidson Black. V roku 1929 tu Pej Wen-Chung našiel prvú ľudskú lebku, čo vzbudilo záujem o túto oblasť v celom svete. Dôkladné vykopávky z rokov 1921 – 1937, na ktorých sa okrem iného podieľali aj Jang Čung-ťien, Ťia Lan-pcho, Pierre Teilhard de Chardin a Franz Weidenreich, obnovené v roku 1959, doteraz odkryli vyše 100 000 kamenných nástrojov, na stovku zubov, štrnásť lebiek a mnoho ďalších kostí celkovo asi zo 140 jedincov druhu Homo erectus, veľmi podobného iným raným formám človeka objavených na Jáve, v Európe, na Blízkom východe i v Afrike.
Viliam Čislák

MUDr. Viliam Čislák MPH, MBA (* 12. marec 1972, Košice) je slovenský lekár a manažér. V druhej vláde Roberta Fica zastával post ministra zdravotníctva SR. Predtým pôsobil ako štátny tajomník a zastával lekárske a manažerské funkcie v zdravotníctve.
Životopis.
V rokoch 1990 až 1991 pracoval ako sanitár vo Fakultnej nemocnici v Košiciach. Lekárske vzdelanie absolvoval v roku 1997 na Lekárskej fakulte Univerzity Komenského. Po jej absolvovaní pracoval ako lekár na Klinike úrazovej chirurgie Fakultnej nemocnice Louisa Pasteura, Košice. V rokoch 2004 až 2007 pôsobil ako lekár v AIR - TRANSPORT EUROPE a do roku 2008 bol riaditeľom Záchrannej služby Košice. V roku 2011 dokončil vzdelanie v odbore riadenie verejného zdravotníctva na Fakulte verejného lekárstva Slovenskej zdravotníckej univerzity. Pred pôsobením vo verejnej sfére bol manažér pre zdravotnú starostlivosť spoločnosti Svet zdravia. Táto akciová spoločnosť združuje 12 nemocníc prevažne na Východnom Slovensku a patrí Pente.
Ministerstvo zdravotníctva.
Čislák bol 12. apríla 2012 vládou vymenovaný za štátneho tajomníka ministerstva zdravotníctva SR.
Premiér Robert Fico požiadal 3. novembra 2014 Čislákovu predchodkyňu Zuzanu Zvolenskú o demisiu. Dôvodom bol predražený nákup CT prístroja pre piešťanskú Nemocnicu Alexandra Wintera. Do funkcie bol prezidentom Andrejom Kiskom vymenovaný 6. novembra 2014. Predstavitelia profesijných organizácií nového ministra hodnotili zatiaľ „opatrne“.
Ragby na Stredoamerických a karibských hrách 2014

Ragby na Stredoamerických a karibských hrách 2014 bol turnaj v sedmičkovom ragby v rámci multišportového podujatia Stredoamerických a karibských hier 2014. Konal sa v meste Veracruz, v rovnomennom štáte v Mexiku od 28.29. novembra 2014, za účasti 8 mužských a 6 ženských tímov. Ragbyový turnaj sa na hrách organizuje iba od roku 2010, riadi ho Ragbyová asociácia Severnej Ameriky a Karibiku (NACRA) a toto bolo iba jeho 2. vydanie. Zápasy sa odohrali na štadióne Centro de Alto Rendimiento a kapacitou 2 240 divákov, ktorý bol zároveň dejiskom hokejového turnaja. V oboch kategóriách zvíťazili reprezentáčné družstvá Kolumbie.
Kvalifikácia.
Kvalifikačný kľúč:
Komplex hrobky a svätyne šajcha Safího ad-Dína v Ardabíle

Komplex hrobky a svätyne šajcha Safího ad-Dína v Ardabíle () je architektonický komplex v iránskom meste Ardabíle v rovnomennej provincii, pozostávajúci zo sufistickéhocentra a hrobky, mauzólea, šejka Safího ad-Dína, po ktorom je pomenovaná dynastia Safíjovcov.
V roku 2010 bol komplex zapísaný na zoznam svetového dedičstva UNESCO.
Issyk-kuľ

Issyk-kuľ (slovenský normovaný názov) (kirg. Ысык-Көл/Ysyk-köl, v slovenčine „horúce jazero“) je najväčšie jazero v Kirgizsku. Po jazere Titicaca je to druhé najväčšie horské jazero na svete. Na rozdiel od väčšiny iných veľkých jazier je v ňom slaná voda.
Praclík

Praclík je pečivo, ktoré má podobu prekladaných prstencov.
U Staré Vápenice

U Staré Vápenice je prírodná pamiatka ev. č. 1441 na území obce Mokrá-Horákov v okrese Brno-venkov. Správa AOPK Brno . Nachádza sa na Ochozskej plošine (súčasť Drahanskej vrchoviny) v nive a na východnom svahu južnej časti údolia Říčky.
Predmetom ochrany je geomorfologicky cenné územie s pôvodnými geobiocenózami lesných porastov buko-dubového stupňa a vzácnou kvetenou. 
Prírodné pomery.
Geológia.
Podložie tvorí devónske líšeňské súvrstvie s hádsko-říčskymi a křtinskými vápencami s prechodom do bazálnych klastík. V nive Říčky sú uložené kvartérne fluviálne sedimenty. Pôdy reprezentuje rendzina typická a luvizem typická, okolo vodného toku glej typický.
Flóra.
Z drevín sú zastúpené borovica lesná, breza previsnutá, buk lesný, dub zimný, hrab obyčajný, javor horský, významný je výskyt mohutných jedincov jarabiny brekyňovej, na sutinách rastie lipa veľkolistá, v nive jelša lepkavá, medzi kríkmi drieň obyčajný, klokoč perovitý, čerešňa mahalebková. Rastlinstvo zastupuje ľalia zlatohlavá, lykovec jedovatý, medúnka medovkolistá, prvosienka jarná, vtáčia prilba biela, ohrozená prilbica žltá, vemenník dvojlistý a ďalšie.
Fauna.
Z bezstavovcov je tu piadivka netýkavková, piadivka klenová, chochlatka buková, blyšťavka liesková, vtáky zastupuje muchárik bielokrký alebo ďateľ veľký. 
Zdroj.
Nikomachos (mytológia)

Nikomachos ("Nikomachos") je v gréckej mytológii syn lekára Machaóna a jeho manželky Antikleie.
Nikomachos bol lekár zo slávnej lekárskej rodiny. Jeho otec Machaón bol synom Asklépia, uctievaného ako boha lekárstva. Matka Antikleia, dcéra messénskeho kráľa Diokla, bola potomkom Faria, syna boha Herma a Danaovej dcéry Fylodameie, zakladateľa messénskeho mesta Farai.
Antický cestovateľ Pausanias, ktorý v druhom storočí precestoval Grécko, sa pri návšteve Fár od miestnych obyvateľov dozvedel, že Antikleia okrem Nikomacha priviedla na svet aj syna Gorgasa. Podľa povestí z Fár sa bratia Nikomachos a Gorgasos zdržiavali stále vo Fárach a im potom umierajúci Diokles odovzdal vládu. Bratia si aj po smrti, ešte aj za čias Pausania zachovali schopnosť liečiť chorých i ranených a preto im ľudia do chrámu, ktorý dal vybudovať Glaukov syn Isthmios, prinášali z vďačnosti obetné dary.
Nikomachos, otec slávneho filozofa Aristotela, podľa Hermippovej správy v jeho knihe "O Aristotelovi", odvodzoval svoj pôvod od Nikomacha, syna Machaóna, vnuka Asklépia. Sám bol lekárom na dvore macedónskeho kráľa Amynta III..
Hermippos

Hermippos ("Hermippos") môže byť:
Ladislav Čech

Ladislav Čech (* 6. január 1925, Trnava – † 12. január 2007, Poprad) bol slovenský maliar a pedagóg.
Študoval na Vysokej škole výtvarných umení v Bratislave u D. Milly a J. Mudrocha a na Akadémii výtvarných umení v Budapešti. Pôsobil ako pedagóg na Pedagogickej fakulte Trnavskej univerzity a neskôr v Nitre. Bol členom tzv. Trnavskej päťky (Balog, Bartek, Čech, Dóka st. a Jurča). V umeleckej tvorbe sa venoval predovšetkým zátišiu, krajinomaľbe a abstraktnej tvorbe.
Stredoamerická a karibská športová organizácia

Stredoamerická a karibská športová organizácia (, skr. ODECABE; , skr. CASCO) je stredoamerická a karibská športová organizácia, ktorá združuje národné olympijské výbory krajín regiónu Strednej Ameriky a regiónu Karibiku. Organizácia bola založená v roku 1960 a združuje 31 národných olympijských výborov. Jej prezidentom je od roku 2004 Portoričan Héctor Cardona. ODECABE je jednou z dvoch členských subkontinentálnych organizácií Panamerickej športovej organizácie (PASO).
Dejiny.
Plánované vytvorenie ODECABE bolo schválené 25. augusta 1959 na zhromaždení delegátov, ktoré sa konalo v Kingstone, na Jamajke, počas ratifikovania hier v roku 1962 v Kingstone. Na ďalšom stretnutí v dňoch 8. a 10. februára 1960 v Mexiko City rovnaké zastupiteľstvo schválilo stanovy organizácie a za prezidenta bol vymenovaný Portoričan Julio E. Monagas. 
Komisie ODECABE.
ODECABE vytvorila nasledovné komisie a výbory s cieľom poskytovať poradenstvo výkonnému výboru alebo prezidentovi:
Amyntas

Amyntas ("Amyntas") môže byť:
Panamerická športová organizácia

Panamerická športová organizácia (, skr. PASO; , skr. ODEPA) je panamerická športová organizácia, ktorá združuje národné olympijské výbory krajín Severnej a Južnej Ameriky. Organizácia bola založená v roku 1940 a združuje 41 národných olympijských výborov. Sídli v Mexiko City, v Mexiku a jej prezidentom je od roku 1975 Mexičan Mario Vázquez Raña. PASO je jednou z piatich členských kontinentálnych výborov Medzinárodného olympijského výboru (MOV). Od roku 1951 organizuje Panamerické hry, ktoré sa konajú každé 4 roky.
Dejiny.
PASO bola založená 28. augusta 1940 v Buenos Aires, v Argentíne, vtedy pod názvom "Congresso Desportivo Pan-Americano". Bola vytvorená primárne na organizáciu a spravovanie Panamerických hier, ktoré sa mali pôvodne konať už v roku 1942. Kvôli 2. svetovej vojne boli však preložené až na rok 1951. V roku 1948 sa organizácia, resp. kongres premenoval na dnešný názov. 
PASO je tvorené Valným zhromaždením, čo je najvyšší orgán organizácie, a Výkonným výborom, ktorý je tvorený prezidentom, troma podpredsedmi, pokladníkom, generálnym tajomníkom a ďalšími štrnástimi členmi. Voľby do Výkonného výboru vykonáva Valné zhromaždenie vždy rok po konaní Panamerických hier.
Regionálne organizácie PASO.
Členmi Panamerickej športovej organizácie sú nasledovné regionálne organizácie:
Komisie PASO.
PASO vytvorila nasledovné komisie s cieľom poskytovať poradenstvo výkonnému výboru, valnému zhromaždeniu alebo prezidentovi:
Rape Me

„Rape Me“ je skladba americkej grunge skupiny Nirvana, ktorú napísal frontman Kurt Cobain. Skladba bola vydaná v roku 1993 ako druhý singel z ich tretieho štúdiového albumu "In Utero". Bola vydaná ako dvojitá A-strana spolu so singlom „All Apologies“. V britskom rebríčku UK Singles Chart dosiahla 32. miesto.
Časopis "Kerrang!" zaradil skladbu „Rape Me“ na 90. miesto vo svojom zozname "100 Greatest Rock Tracks Ever!" (1999).
Pozadie a význam.
Cobain skladbu napísal v marci 1991 v Los Angeles, teda v čase, keď bol na vydanie pripravený album "Nevermind". Na boxsete "With the Lights Out" z roku 2004 sa nahrávka objavila v raritnej akustickej verzii. Podľa Michaela Azzerada je skladba protestom proti MTV, ktorá využíva hudbu iba pre peniaze.
Zoznam skladieb.
Vydaná ako dvojitá A-strana s „All Apologies“.
CD singel a 12" vinyl
Kazeta a 7" vinyl
UK promo
USA promo CD (vrátane textov)
Upper Lough Erne

Upper Lough Erne je jazero na ostrove Írsko. Leží na juhu grófstva Fermanagh (Severné Írsko) a svojou juhovýchodnou časťou zasahuje na územie grófstva Cavan v Írsku. Má rozlohu . Leží v nadmorskej výške a dosahuje hĺbku 27 metrov.
Pobrežie.
Brehy sú vyvýšené, pokryté lesmi.
Ostrovy.
Na jazere leží veľa malých ostrovov a polostrovov, ktoré nesú pomenovanie ostrov, kvôli veľmi členitému pobrežiu. Sú to napr. Bleanish Island, Dernish Island, Inishcorkish, Inishcrevan, Inishfendra, Inishleague, Inishlught, Inishturk, Killygowan Island, Naan Island, Inish Rath Island, Trannish. Na Belle Isle boli napísané Anály Ulsteru na konci 15. storočia.
Vodný režim.
Cez jazero preteká rieka Erne, ktorá odteká najprv na sever a potom pokračuje na západ do jazera Lower Lough Erne.
Využitie.
Na jazere je rozvinutá lodná doprava. Medzi riekou "Erne" a horným tokom rieky Shannon bol postavený kanál, ktorý umožňuje spojenie medzi estuárom rieky "Shannon" na juhozápadnom pobreží a severozápadným pobrežím cez stred ostrova. Oblasť je známa aj rekreačným rybolovom. V Severnom Írsku medzi oboma jazerami leží mesto Enniskillen.
Ostinátny bas

Ostinátny bas alebo basso ostinato je zvláštna forma basovej linky. Najčastejšie ide o melodickú figúru, ktorá má niekoľko málo taktov a ktorá sa neustále mnohokrát po sebe opakuje aj napriek tomu, že ostatné hlasy sa harmonicky menia.
Ostinátny bas sa pomerne často používa v súčasnej populárnej hudbe. Veľmi obľúbený bol i na konci 16. storočia v barokovej hudbe, kde bol používaný ako častý a obľúbený kompozičný prostriedok.
Tonika (hudba)

Tonika je hudobný pojem, označujúci základný tón stupnice resp. tóniny. K tonike sa vzťahujú základné akordy príslušnej tóniny (kvintakord, sextakord, kvartsextakord). Hlavná melódia hudobnej skladby tiež často tonikou končí. Tonika je 1. stupeň v stupnici.
Dominanta (hudba)

Dominanta je hudobný výraz, ktorý označuje
piaty tón diatonickej stupnice alebo súzvuk na ňom postavený.
Medzi tonikou a dominantou je teda vzdialenosť čistej kvinty.
V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je dominantou nota G. Dominantný kvintakord je súzvuk G-H-D. V hudobnej teórii sa dominantný súzvuk označuje písmenom D alebo rímskou číslicou V (durový) alebo v (molový).
Spolu s tonikou a subdominantou tvorí základné harmonické funkcie.
Majstrovstvá Strednej Ameriky a Karibiku vo vodnom póle 2013

Majstrovstvá Strednej Ameriky a Karibiku vo vodnom póle 2013 boli Majstrovstvá Strednej Ameriky a Karibiku vo vodnom póle mužov a žien, ktoré organizuje Stredoamerická a karibská plavecká konfederácia (CCCAN). Turnaj bol súčasťou 28. "Majstrovstiev Strednej Ameriky a Karibiku v plaveckých športoch 2013". Konali sa od 3.7. júla 2013 v San José, v Kostarike, za účasti 7 mužských a 5 ženských tímov. Pôvodne sa na turnaji mali predstaviť aj obe družstvá Mexika a družstvá mužov Holandských Antíl, Panamy a Salvádora. Zápasy sa hrali v bazéne Ciudad Deportiva en Hatillo. Obe reprezentácie Kuby získali titul.
Turnaj zároveň slúžil ako kvalifikácia na Stredoamerické a karibské hry 2014, ktoré hostilo mexické Veracruz. Z mužskej kategórie sa kvalifikovalo 7 družstiev, z ženskej kategórie 5 družstiev.
Subdominanta

Subdominanta (spodná dominanta) je hudobný pojem, ktorý označuje
štvrtý tón diatonickej stupnice alebo súzvuk na ňom postavený.
Nazýva sa subdominanta preto, že je v rovnakej vzdialenosti pod tonikou v akej je dominanta nad ňou – v intervale čistej kvinty. Medzi tonikou a subdominantou je teda vzdialenosť čistej kvarty.
V stupnici C dur (to je tá stupnica, ktorá znie, pokiaľ sa začne na tóne C a hrá sa iba na biele klávesy klavíra) je subdominantou nota F. Subdominantný kvintakord je súzvuk F-A-C. V hudobnej teórii sa subdominantný súzvuk označuje písmenom S alebo rímskou číslicou IV (durový) alebo iv (molový).
Spolu s tonikou a dominantou tvorí základné harmonické funkcie.
Evanjelický kostol (Pribylina)

Evanjelický kostol v Pribyline bol postavený v roku 1902. Postavený je v neorománskom štýle. 
História.
Kostol bol postavený na mieste pôvodného dreveného evanjelického kostola z roku 1806.
Architektúra.
Kostol je postavený v neorománskom štýle podľa projektu architekta Milana Michala Harminca. Bol tu prvý raz použitý Rabicový systém pre závesnú gotizujúcu klenbu.
Farári.
V cirkevnom zbore od výstavby kostola slúžili nasledovní farári:
Užitočné informácie.
Služby Božie sa konajú každú nedeľu o 10:00 a 14:00.
Kontakt na farský urad v Pribyline cez ECAV
Sony Ericsson K800i

Sony Ericsson K800i je mobilný telefón klasickej konštrukcie od spoločnosti Sony Ericsson. Na trh bol uvedený v druhom štvrťroku 2006 a predstavoval vlajkovú loď triedy fotomobilov. 
Opis.
Je vybavený fotoaparátom Cyber-shot s rozlíšením 3,2 megapixelov a bol jeden z prvých mobilných telefónov s xenónovým bleskom. Pre lepšie zaostrenie v tme je pri blesku inštalovaná pomocná červená dióda. Medzi jeho funkcie patrí aj BestPic, kedy fotoaparát zachytí v rýchlom slede 9 snímok, z ktorých prvé sú z doby tesne pred stlačením spúšte a posledná tesne po stlačení. Vie nahrávať videá v 3GP s rozlíšením 176 x 144 bodov. 
Prehrávač Walkman podporuje hudobné súbory typu MP3, AAC, AAC+, eAAC+ a WMA a videá typu 3GP a MPEG-4. Vo výbave je FM rádio s RDS. Dátové prenosy vykonáva cez Bluetooth a infračervený port. Pamäť je možné rozšíriť pamäťovou kartou Memory Stick Micro (M2) s podporou do 4 GB. Tento telefón používal aj James Bond vo filme Casino Royale.
K800i je k dispozícii v troch rôznych farbách, ktoré sú označované ako Čierna, Hnedá a Casino Royale (biela). Balenie okrem telefónu a batérie obsahuje nabíjačku, stereo súpravu handsfree, dátový kábel, kožené ramienko, CD so softvérom a návod, neobsahuje však pamäťovú kartu s kapacitou 8 GB.
Sony Ericsson K790i.
Rozdiel medzi K800 a K790 spočíva v tom, že K790 podporuje EDGE, zatiaľ čo K800 podporuje UMTS, vďaka ktorej možno vykonávať videohovory. Jeho nasledovník je 5 megapixelový K850.
Podobné modely.
"(S rovnakou značkou fotoaparátu)"
Poéma

Poéma (z – báseň) je rozsiahlejšia básnická lyrická alebo lyricko-epická skladba. Na rozdiel od eposu má posilnenú lyrickú zložku textu, ktorá je v texte v prevahe nad epickými prvkami diela. V poéme je lyrický subjekt angažovaný v texte a podľa zastúpenia subjektívnych zložiek je posudzovaná aj jeho celková hodnota. Príkladom poémy je Puškinovo dielo Ruslan a Ľudmila.
Formát obrázkov

Formát obrázku je štandardizovaný spôsob uloženia digitálnych obrázkov. Súbor obrázku je súbor, ktorý je označený príponou. Najpoužívanejšie na internete a celkovo najznámejšie sú dva grafické formáty: *.jpg a *.gif. Formát .jpg je lepší na použitie pri fotografiách, formát .gif na všetko ostatné.
Formáty obrázku majú svoje výhody a nevýhody. Každý formát pracuje na inom princípe a je vhodný pre iné aplikácie a oblasti nasadenia. Pri tvorbe stránky sa tvorcovia snažia, aby veľkosť obrázku bola čo najmenšia (aby sa rýchlejšie zobrazil v internetovom prehliadači), čím vzniká aj strata kvality obrázku. Známe internetové prehliadače podporujú formáty: JPEG, GIF, PNG a BMP.
JPEG, JPG, JPE (Joint Photographic Experts Group).
Vytvorené súbory majú koncovku *.jpg. Svoje najväčšie spopularizovanie zažil s príchodom digitálnych fotoaparátov. Formát JPG je vhodný na ukladanie fotografií a obrázkov, kde sa vyskytujú veľké farebné plochy. Tento formát využíva stratovú kompresiu, to znamená, že časti informácií vypúšťa. Ľudské oko tú stratu väčšinou ani nespozná. Miera kompresie sa dá nastaviť v grafickom programe (napr. Adobe Photoshop, Gimp). Nevýhodou je, že neumožňuje vytvárať priehľadné alebo animované obrázky.
GIF (Graphics Interchange Format).
Vytvorené súbory majú koncovku * .gif. Používa bezstratovú kompresiu, takže súbory sú relatívne väčšie ako JPEG, ale zato sú presné, zachovávajú farby a kontúry. Dokáže uložiť iba 256 farieb, čo je pre fotografie málo. Najčastejšie sa s ním stretneme v jednoduchých animáciách, používa sa tiež pre logá a rôzne ikony.
PNG (Portable Network Graphics).
Vytvorené súbory majú koncovku *.png. Je to bezstratový formát, ktorý bol plánovaný ako alternatíva, alebo vylepšenie formátu GIF. Napríklad PNG nie je obmedzený na 256 farieb, je možné použiť až 24-bitovú farebnú hĺbku (16,7 miliónov farieb) a zároveň vie pracovať aj s transparentnosťou. Našiel svoje využitie vo webdizajne tak isto ako formát GIF. Oproti GIFu je dátovo náročnejší a nepodporuje animácie. Výhodou je, že podporuje priehľadnosť obrázkov.
BMP (bitová mapa).
Vytvorené súbory majú koncovku *.bmp. je to jeden z najstarších, ale nie priamo najstarší dátový formát na uloženie rastrových obrázkov, používaný hlavne na operačných systémoch Microsoft Windows a OS/2. Formát nie je komprimovaný a pracuje s farebnou hĺbkou 24 bitov. V súčasnej dobe ho nahradili ostatné zmienené formáty.
Plasma

Plasma môže byť:
Love 4 Money

Love 4 Money je slovenská skupina, orientovaná na funk/rockový crossover, ktorá vznikla koncom roka 1998 v Bratislave. Zakladateľom skupiny bol Matúš Kľúčik, ktorý je autorom väčšiny hudby a textov.
V roku 2000 skupina vydala svoj prvý debutový album vo vydavateľstve EMI. Hlavným producentom tohto albumu bol Henry Tóth. Najznámejšími skladbami albumu sú Bejbä a Ráno. O tri roky neskôr kapela vydala svoj druhý a momentálne aj posledný album s názvom „Bonboniéra“ s hitom To sa stáva.
V roku 2010 skupina obnovila aktivity a momentálne pripravuje EP.
Zostava.
Toto je "comebackové" zloženie z roku 2010, takmer identické so zakladajúcou zostavou s výnimkou saxofonistu (pôvodný saxofonista Ján Demenčík sa presťahoval do Francúzska). V skupine sa vystriedali aj saxofonista Matej Klimo (MatthewSax), trubkár Samo Šimek a bubeníci Ladislav Kováč a Ľudo Srnec. 
Posledné tri roky je členom skupiny aj Matej Maximilián Mikloš (klávesy).
Farai

Farai () môže byť:
Basketbalová extraliga mužov 2013/14

Basketbalová extraliga mužov v sezóne 2013/14 bol 22. ročník extraligy basketbalistov, najvyššej basketbalovej súťaže mužov na Slovensku, kontrolovanej Slovenskou basketbalovou asociáciou (SBA). V extralige bolo v tejto sezóne opäť iba 9 družstiev, pretože sa víťaz 1. ligyMBK Karlovka Bratislava, do extraligy neprihlásil. Titul obhájil BK Inter Incheba Bratislava, pričom posledné dva finálové zápasy play-off vyhral kontumačne, bez odohrania samotných zápasov.
Systém súťaže.
Po odohraní základnej časti dvakrát doma a vonku postúpilo najlepších 8 družstiev do play-off. Všetky zápasy play-off sa hrali na 4 víťazné zápasy. Zo súťaže kvôli nepárnemu počtu družstiev v tejto sezóne nikto nevypadol.
Hasičská stanica

Hasičská stanica je budova určená na stálu službu hasičskej jednotky, umiestnenie hasičskej techniky a výstroja, príp. aj na ďalšie činnosti súvisiace so zabezpečením činnosti hasičskej jednotky (výcvik, školenia, údržba atď.).
Definície.
Na Slovensku oficiálne definície upravujú právne predpisy a slovenské technické normy (STN), ktoré schvaľuje a vydáva Úrad pre normalizáciu, metrológiu a skúšobníctvo Slovenskej republiky v súlade s medzinárodnými a európskymi štandardmi. Kvôli úplnosti sú uvedené doslovné citácie z príslušných dokumentov.
Typológia.
Na základe STN 73 5710 sa na Slovensku rozlišuje:
Vedľajšou hasičskou stanicou je napr. hasičská stanica Šahy a hasičská stanica Želiezovce (pre okres Levice). Hlavnou hasičskou stanicou k nim je hasičská stanica Levice.